Ojārs Bušs

Ojārs Bušs (1944—2017) bija latviešu valodnieks, dr. habil. philol., latviešu personvārdu un slenga pētnieks. LU Latviešu valodas institūta vadošais pētnieks.

 Dzīvesgājums 

Dzimis 1944. gada 28. aprīlī Krimuldas pagasta Orēs. Mācījās Rīgas 36. vidusskolā. Studēja somu filoloģiju Ļeņingradas Valsts universitātes Filoloģijas fakultātē (1972).

1973. gadā sāka strādāt LZA Valodas un literatūras institūta Leksikogrāfijas nodaļā, bija viens no Latviešu literārās vārdnīcas sastādītājiem, vēlāk Dialektoloģijas nodaļā, bija Latvijas vietvārdu vārdnīcas galvenais redaktors.BALTISTICA LII(1) 2017 191—196.
1980. gadā aizstāvēja filoloģijas zinātņu kandidāta disertāciju “Nedialektālie neliterārie leksiskie ģermānismi mūsdienu latviešu valodā (funkcionālais aspekts)” ().
1994. gadā ieguva habilitētā filoloģijas doktora grādu par zinātnisko darbu kopumu “Latviešu valodas leksikas cilme, vēsture un mūsdienu lietojums”, bija institūta vadošais pētnieks, direktora vietnieks zinātniskajā darbā.
Līdztekus lasīja lekcijas Latvijas Universitātes topošajiem somugristiem.

Bijis Kristīgi demokrātiskās savienības priekšsēdētāja vietnieks ārlietās.14. saraksts Eiropas Parlamenta vēlēšanām 2004. gada 12. jūnijā

Miris 2017. gada 3. janvārī, apglabāts 1. Meža kapos.MIRIS VALODNIEKS OJĀRS BUŠS  livones.net

 Apbalvojumi 
 Barikāžu dalībnieka piemiņas zīme
 Izglītības un zinātnes ministrijas balva (2004)
 Valodnieces Antoņinas Reķēnas balva (2004)
 Kārļa Mīlenbaha balva (2009)

 Darbi 
Ojārs Bušs bija viens no Latvijas vietvārdu vārdnīcas vairāku sējumu autoriem un šīs vārdnīcas atbildīgais redaktors; daudzu zinātnisku rakstu autors, recenzents apjomīgajai Lībiešu-igauņu-latviešu vārdnīcai (2012).

Monogrāfijas:
 Personvārdi, vietvārdi un citi vārdi: izpētes pakāpieni (2003),
 Latviešu valodas slenga vārdnīca (2006, kopā ar V. Ernstsoni),
 No ģermānismiem līdz superlatīvam (2008),
 No Abavas līdz Zilupei (2015, kopā ar L. Balodi).

 Atsauces 

Kategorija:Latviešu valodnieki
Kategorija:Rīgas Meža kapos apbedītie